Vytautas Kanapeckas

Vytautas Kanapeckas (1932 m. kovo 20 d. Antandrajoje, Daugailių valsčius, Utenos apskritis – 2006 m. birželio 6 d.) – pedagogas, žurnalistas, Lietuvos politinis bei visuomenės veikėjas.

 Biografija 
Mokėsi Daugailių pradžios mokykloje, baigė Utenos vidurinę mokyklą, 1949 m. įstojo į Vilniaus universiteto fizikos ir matematikos fakultetą, bet dėl lėšų stokos studijas nutraukė.

1950 m. Vilniaus medžio apdirbimo kombinato darbininkas, nuo 1951 m. Dusetų, Utenos rajoninių laikraščių korespondentas, 1962–1975 m. Pasvalio rajono laikraščio „Darbas“ skyriaus vedėjas, redaktoriaus pavaduotojas, nuo 1968 m. dar ir Pasvalio vakarinės mokyklos mokytojas. 1969 m. neakivaizdiniu būdu baigė Vilniaus universiteto Mechanikos-matematikos fakultetą. 1975–1992 m. ir 1997–1999 m. Pasvalio Petro Vileišio vidurinės mokyklos direktorius. 1992–1996 m. LR Seimo narys, išrinktas Pasvalio-Panevėžio apygardoje.1992–1996 m. kadencijos Seimo narys

1953–1989 m. Lietuvos komunistų partijos, 1990–2001 m. Lietuvos demokratinės darbo partijos, nuo 2001 m. Lietuvos socialdemokratų partijos Pasvalio rajono skyriaus narys.

Žmona Ona, vaikai Rimvydas, Almantas, Vytautas, Jonas, Vaidotas.

 Šaltiniai 

Kategorija:Seimo nariai
Kategorija:Lietuvos žurnalistai
Kategorija:Lietuvos pedagogai